കഴിഞ്ഞ 6 വര്ഷത്തിനിടെ ജീവനൊടുക്കിയത് 680 അര്ദ്ധസൈനികരെന്ന് ആഭ്യന്തര മന്ത്രാലയം കഴിഞ്ഞ 6 വര്ഷത്തിനിടെ ജീവനൊടുക്കിയത് 680 അര്ദ്ധസൈനികരെന്ന് ആഭ്യന്തര മന്ത്രാലയം. അപകടങ്ങളെ തുടര്ന്ന് 1724 പേരും ഏറ്റുമുട്ടലുകളില് 323 പേരും മരണപ്പെട്ടു. ബുധനാഴ്ച രാജ്യസഭയില് വച്ച് ബിജെപി എംപി സുശീല് കുമാര് മോദിയുടെ ചോദ്യത്തിനു മറുപടി ആയാണ് ആഭ്യന്തര മന്ത്രാലയം ഈ കണക്കുകള് സമര്പ്പിച്ചത്. 680 Paramilitary Forces Suicide അതേസമയം, ഡല്ഹി നങ്കലില് ഒന്പത് വയസ്സുള്ള ദലിത് പെണ്കുട്ടിയെ ബലാത്സംഗത്തിനിരയാക്കി കൊലപ്പെടുത്തിയ സംഭവം ചര്ച്ച ചെയ്യണമെന്ന് ആവശ്യപ്പെട്ട് ബിനോയ് വിശ്വം രാജ്യസഭയില് സമര്പ്പിച്ച അടിയന്തര പ്രമേയ നോട്ടീസിന് അനുമതി നിഷേധിച്ചു. സംഭവത്തെ തുടര്ന്ന് രാജ്യസഭയില് നാടകീയ രംഗങ്ങള് അരങ്ങേറി. നടുത്തളത്തിലിറങ്ങുന്നവരെ സസ്പെന്ഡ് ചെയ്യുമെന്ന് രാജ്യസഭാ ചെയര്മാന് അറിയിച്ചു. രാജ്യസഭ രണ്ട് മണി വരെ നിര്ത്തി വച്ചു. Read Also: ഡല്ഹിയിലെ 9 വയസുകാരിയുടെ കൊലപാതകം: അടിയന്തര പ്രമേയത്തിന് അനുമതി നിഷേധിച്ചു സംഭവത്തില് രാജ്യ തലസ്ഥാനത്ത് കനത്ത പ്രതിഷേധം തുടരുകയാണ്. പൊലീസുകാര് തെളിവ് നശിപ്പിച്ചുവെന്നാരോപിച്ച് പെണ്കുട്ടിയുടെ കുടംബം രംഗത്തെത്തിയിരുന്നു. കോണ്ഗ്രസ് നേതാവ് രാഹുല് ഗാന്ധി കുടംബത്തെ സന്ദര്ശിക്കുകയും പിന്തുണ അറിയിക്കുകയും ചെയ്തിരുന്നു. പെണ്കുട്ടിയുടെ കുടുംബവുമായി സംസാരിച്ച രാഹുല് ഗാന്ധി കുടുംബത്തിന് നീതി ലഭിക്കണമെന്ന് അറിയിച്ചു. നീതി ലഭിക്കും വരെ കുടുംബത്തോടൊപ്പം ഉണ്ടാകുമെന്നും രാഹുല് ഗാന്ധി പറഞ്ഞു. കോണ്ഗ്രസ്, ആം ആദ്മി പാര്ട്ടി ഉള്പ്പെടയുള്ള പാര്ട്ടികള് പെണ്കുട്ടിയുടെ കുടുംബത്തിന് പിന്തുണ അറിയിച്ചിരുന്നു. പ്രിയങ്ക ഗാന്ധിയും സംഭവത്തില് പ്രതികരണം അറിയിച്ചിരുന്നു. കുട്ടിയുടെ മരണകാരണം എന്താണെന്ന് ഡോക്ടര്മാര്ക്ക് കണ്ടെത്താനായിട്ടില്ലെന്നും എന്നാല് പെണ്കുട്ടിയെ ബലാത്സംഗം ചെയ്ത് കൊലപ്പെടുത്തിയ പ്രതികളെ ആ ദിവസം തന്നെ അറസ്റ്റ് ചെയ്തു വൈദ്യ പരിശോധനയ്ക്ക് ശേഷം കോടതിയില് ഹാജരാക്കിയെന്ന് ഡി സി പി ഇന്ജിത് പ്രതാപ് സിങ് പറഞ്ഞു.കുറ്റപത്രം 60 ദിവസത്തിനുള്ളില് ഹാജരാക്കിയാല് മതിയെന്നാണ് നിയമം. ഈ കേസില് അത് അടിയന്തരമായി നല്കാനാണ് ശ്രമിക്കുന്നതെന്നും അദ്ദേഹം പറഞ്ഞു. മകളുടെ മൃതദേഹം സംസ്കരിക്കുന്നത് തടയാന് പൊലീസ് ഇടപെട്ടില്ലെന്ന് അമ്മ ആരോപിച്ചു. ചിത കെടുത്താന് ശ്രമിച്ച നാട്ടുകാരെയും പൊലീസ് തടഞ്ഞു.പൊലീസിനോട് വെള്ളം ഒഴിക്കാന് ആവശ്യപ്പെട്ടെങ്കിലുംചെയ്തില്ലെന്ന് അമ്മ പറഞ്ഞു.